Holocaust ble ikke særskilt fokusert i Nürnbergprosessen hovedsakelig fordi amerikanske myndigheter fra 1944 hadde lagt opp til å betrakte selve krigføringen som den overordnete forbrytelsen. Alt relatert til krigen, inkludert holocaust, ble innpasset i denne modellen av krigen som en kriminell sammensvergelse. Den franske påtalemakten var mest positiv til å vektlegge holocaust i tiltalen. De allierte presiserte i Nürnberg-charteret 6. oktober 1945 at ble knyttet til aggressiv krigføring eller krigsforbrytelser, slik at overgrep begått før andre verdenskrig ikke ble inkludert og holocaust ble i tiltalen tonet ned. Robinson hadde derimot håpet at holocaust skulle bli skilt ut som en selvstendig forbrytelse.